b'\n_START_ARTICLE_\nSas Plus/Sas Pussy\n_START_SECTION_\nBakgrunn\n_START_PARAGRAPH_\n18. februar 2019 begynte duoen \xc3\xa5 publisere sm\xc3\xa5 drypp med hint gjennom bilder og tekst om at noe var p\xc3\xa5 gang. De brukte blant annet bilder av prinsesse Diana, perler, Farouk Al-Kasim, Per Sandberg, Bahareh Letnes og eldre bilder av SAS-fly. De forklarte senere at bildene representerer hva de tenkte p\xc3\xa5 da de laget musikken. Om kvelden 21. februar publiserte de et bilde av plateomslaget med teksten \xc2\xabSAS PLUS / SAS PUSSY\xc2\xbb ute om fem timer <3. _NEWLINE_Plateomslaget er et bilde av en person med perler rundt halsen og tekst som blant annet lister opp sytten l\xc3\xa5ter. Navnet p\xc3\xa5 l\xc3\xa5tene en blanding av b\xc3\xa5de norsk og arabisk. EP-en ble utgitt 22. februar 2019 p\xc3\xa5 Apen & Kjeften AS._NEWLINE__NEWLINE_Utgivelsen er p\xc3\xa5 29 minutter og 47 sekunder, og er vanskelig \xc3\xa5 sjanger-definere: det er ulike syn p\xc3\xa5 om den skal kategoriseres som en l\xc3\xa5t, en EP, eller et 17 l\xc3\xa5ter langt album i ett og samme spor. Chirag forklarte utgivelsen slik:_NEWLINE_\xc2\xabS\xc3\xa5 vidt jeg har skj\xc3\xb8nt s\xc3\xa5 er det ikke s\xc3\xa5 vanlig \xc3\xa5 gi ut album p\xc3\xa5 denne m\xc3\xa5ten, et slags raph\xc3\xb8respill. Du m\xc3\xa5 gj\xc3\xb8re det du selv synes er inspirerende, ellers tror jeg ikke det er sjans i havet for at andre synes det er spennende\xc2\xbb._NEWLINE_I f\xc3\xb8lge dem selv var ikke planen \xc3\xa5 lage neste album som ett spor. Den ideen fikk de halvveis i prosessen da Chirag og Magdi forsto at overgangene hang sammen med tekstene i neste l\xc3\xa5t og det overordnede temaet.\n_START_SECTION_\nMusikk\n_START_PARAGRAPH_\nSas Plus/Sas Pussy er en sammenhengende l\xc3\xa5t p\xc3\xa5 29 minutter og 47 sekunder, som gruppen selv definere som et \xc2\xabraph\xc3\xb8respill\xc2\xbb. Teksten dreier seg mest om kj\xc3\xa6rlighet, relasjoner og klasseskille, men inneholder ogs\xc3\xa5 noen stikk mot Karpes gamle plateselskap, Cosmos Music. De beskylder plateselskapet for blant annet pengerot i form av feilutbetalinger._NEWLINE_P\xc3\xa5 albumet bidrar ogs\xc3\xa5 unggutten Kaleb Isaac Ghebreiesus fra Stavanger, som er mest kjent fra duoen Isah & Dutty Dior. Bidraget hans best\xc3\xa5r av blant annet melodilinjer og koringer. Chirag opplyste at de inviterte ham med for \xc3\xa5 \xc2\xabfreshe\xc2\xbb opp utgivelsen og gi den en ny energi. Axxe (albumets ene hovedprodusent) s\xc3\xb8rget for et samtidig lydbilde. Thomas Kongshavn var ogs\xc3\xa5 sentral p\xc3\xa5 produsentsiden. Lydbildet suppleres av sm\xc3\xa5, dokumentariske klipp, som trekker lytteren ut av musikken og inn i prosessen bak musikken._NEWLINE_Duoen har p\xc3\xa5 alle tidligere innspillinger v\xc3\xa6rt opptatt av et lydbilde med h\xc3\xb8y kvalitet, fra et musikkstudio. Med denne utgivelsen eksprimenterte de med innspillinger fra hotellrom rundt om i Europa, for \xc3\xa5 skape et mer personlig lydbilde. De har eksplisitte referanser til et sv\xc3\xa6rt samtidig rap/urban-uttrykk, men ogs\xc3\xa5 til egyptisk filmmusikk, nittitalls bhangra-pop som Bally Sagoo, og viral, hypermoderne auto-tunet punjabi-pop. Tekstene har elementer av arabisk, hindi, gujarati og engelsk blandet med norsk.'